open-index/open-wikipedia-markdown huggingface dataset:
יחסי הממלכה המאוחדת – מרוקו

**יחסי הממלכה המאוחדת – מרוקו** הם יחסי החוץ בין הממלכה המאוחדת למרוקו, אשר משתרעים על תקופה מהמאה ה-13 ועד ימינו.

## היסטוריה
### קשרים ראשונים
על פי כמה דיווחים, בראשית המאה ה-13 ג'ון, מלך אנגליה שלח משלחת לסולטן אל-מוואחידון מוחמד אל-נסיר, וביקש תמיכה צבאית וברית נגד צרפת. בארצו התמודד המלך ג'ון עם מצב קשה, בו התמרדו הברונים שלו, הוא הוחרם על ידי האפיפיור, וצרפת איימה לפלוש לאנגליה. את המשלחת הוביל הבישוף רוג'ר, והמלך ג'ון כביכול הציע להתאסלם ולחלוק כבוד לאל-נסיר בתמורה לעזרתו. אל-נסיר ככל הנראה דחה את ההצעה.

### ברית אנגלו-מרוקאית
היחסים התפתחו בעקבות שיט "האריה" למרוקו בשנת 1551. על פי ריצ'רד האקלוט, שציטט את אדמונד הוגאן, השליט "עבדמלך" (אבו מרוואן עבד אל-מליק הראשון סעדי) נשא "חיבה גדולה יותר לאומתנו מאשר לדתות אחרות בגלל דתנו האוסרת על עבודת אלילים".

בשנת 1585, בעקבות הקמתה של חברת ברברי האנגלית, התפתח סחר בין אנגליה למדינות הברבריות ובעיקר מרוקו. יחסים דיפלומטיים וברית נוצרו בין אליזבת למדינות הברבריות. המלכה אליזבת שלחה את השר רוברטס לשליט המרוקאי אחמד אל-מנסור לבקר במרוקו ולקבל יתרונות לסוחרים אנגלים.

אנגליה נקשרה במערכת יחסים מסחרית עם מרוקו הפוגעת בספרד, מכרה שריון, תחמושת, עץ, מתכת בתמורה לסוכר מרוקאי, למרות איסור האפיפיור.

### המשלחת ב-1600
בשנת 1600 ביקר עבד אל-אוחאד בן מסעוד, המזכיר הראשי של השליט המרוקאי אחמד אל-מנסור, באנגליה כשגריר בחצר המלכה אליזבת הראשונה. עבד אל-אוחאד בן מסעוד שהה שישה חודשים בבית המלוכה של אליזבת, על מנת לנהל משא ומתן על ברית נגד ספרד. השליט המרוקאי רצה את עזרתו של צי אנגלי לפלוש לספרד, אליזבת סירבה, אך בירכה על המשלחת, ובמקום זאת קיבלה כינון הסכמים מסחריים. המלכה אליזבת והמלך אחמד המשיכו לדון בתוכניות שונות למבצעים צבאיים משולבים, כאשר אליזבת ביקשה תשלום של 100,000 לירות שטרלינג מראש למלך אחמד לאספקת צי, ואחמד ביקש לשלוח ספינה שתשיג את הכסף. עם זאת, הדיונים נותרו דו משמעיים ושני השליטים מתו תוך שנתיים משיגור המשלחת.

### יחסים מאוחרים
אמנה שנחתמה בשנת 1728 הרחיבה את הפריבילגיות הללו, במיוחד אלה הנוגעים להתנהלות בטוחה של אזרחים אנגלים.

במאה ה-19, אדוארד דרומונד-היי ובנו ג'ון דרומונד-היי שימשו כקונסולים כלליים מטעם בריטניה בטנג'יר במשך עשרות שנים, ועיצבו את מדיניות המדינה והישרדותה במהלך המרוץ לאפריקה. ההסכמים האנגלו-מרוקאים, הידועים גם בשם "אמנות הידידות האנגלו-מרוקאיות", נחתמו ב-9 בדצמבר 1856. זה עזר להאריך את עצמאות מרוקו, אך צמצם את יכולתה לשמור על מונופול סחר במדינה וצמצם את יכולתה לגבות מכסים על סחר חוץ.

## גיברלטר
לגיברלטר קשרים חזקים עם מרוקו בגלל קרבתה למדינה, עם טיסות סדירות ושירותי מעבורת. קיימת קהילה מרוקאית בגיברלטר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי סין–רואנדה

**יחסי סין–רואנדה** הם היחסים הדיפלומטיים בין סין לרואנדה. סין ורואנדה כוננו יחסים דיפלומטיים ב-12 בנובמבר 1971.

## סיוע סין לרואנדה
בשנים 2000 עד 2011 היו כ-56 פרויקטים רשמיים של מימון פיתוח סיני שזוהו ברואנדה באמצעות דיווחים שונים בתקשורת. פרויקטים אלה נעים בין ביטול חוב של 160 מיליון דולר בשנת 2007, ועד למימון הקמה ותפעול של מפעל המלט (CIMERWA) בבוגאראמה בשנת 2009, והלוואת 219 מיליון RMB ללא ריבית לשיקום של רשת הדרכים קיגאלי בשנת 2009.

## יחסי כלכלה וסחר
בשנת 1972 חתמו סין וממשלת רואנדה על הסכם סחר שקבע כי יש לשלם את הסחר בין שני הצדדים במזומן. במאי 1983 חתמו שתי המדינות על הסכם להקמת ועדה מעורבת לשיתוף פעולה כלכלי, טכנולוגי ומסחרי. 7 מפגשים נערכו בקיגאלי ובבייג'ינג במאי 2013.

נכון לסוף 2013, הסיוע של סין לפרויקטים ברואנדה כלל מטע אורז, טחנות סוכר, כביש קיגאלי-רוסומו, פיתוח שדות האורז לופנדי ורואממנה, מפעלי מלט, אצטדיונים, בנייני משרדים של משרד החוץ, שני בתי ספר יסודיים כפריים, מרכז הדגמת טכנולוגיה חקלאית, בית חולים כללי של קיגאלי וכו'.

היקף הסחר בין סין לרואנדה בשנת 2016 היה 142 מיליון דולר, ירידה של 15.29% בהשוואה לתקופה המקבילה בעבר. ביניהם היצוא הסיני היה 109 מיליון דולר, ירידה של 12.28%; היבוא היה 33 מיליון דולר, ירידה של 23.86%. סין מייצאת מוצרים מכניים וחשמליים, מוצרי היי-טק ויבוא מעגלים משולבים וטכנולוגיות אלקטרוניות. ב-1 ביולי 2013 העניקה סין 95% פטור ממס על טובין של רואנדה. בינואר 2015, סין הגדילה את הטיפול ללא מכסים ל-97% מהסחורות. ביוני, China UnionPay פתחה רשת ברואנדה.

קטגוריה:ערכים ללא קטגוריות פיזיות - יחסי חוץ
יחסי דנמרק–מלזיה

**יחסי דנמרק–מלזיה** הם היחסים הדו-צדדיים בין דנמרק למלזיה. היחסים הדיפלומטיים כוננו בשנת 1963.

## שיתוף פעולה
בשנת 1990 נחתם הסכם ערבות בין דנמרק למלזיה. שיתוף הפעולה הדו-צדדי החל בשנת 1994, עם תוכנית סביבתית. בהמשך דנמרק שיתפה פעולה גם עם המגזר הפרטי. סיוע דני למלזיה נפתח כחלק מסיוע למען הסביבה והסיוע לאסונות. בין המדינות נחתם הסכם על תמיכה כספית וטכנית. שתי המדינות עובדות יחד על החומרים הסביבתיים. בשנת 2008 חתמו שתי המדינות על הסכם מנגנון פיתוח נקי.

## יחסים כלכליים
היצוא הדני למלזיה הסתכם בשנת 2008 ב-792 מיליון קרונה דנית, ואילו היצוא המלזי היה 1.7 מיליון קרונה דנית. קיימת גם מועצה לעסקים דנית-מלזית.

## נציגויות דיפלומטיות
* דנמרק מחזיקה בתאילנד שגרירות בקואלה לומפור.
* מלזיה מיוצגת בדנמרק, באמצעות שגרירותה בסטוקהולם, שוודיה.

## הערות שוליים

קטגוריה:ערכים ללא קטגוריות פיזיות - יחסי חוץ
ועדת ההקצבות של הסנאט של ארצות הברית

**ועדת ההקצבות של הסנאט של ארצות הברית** (באנגלית: **United States Senate Committee on Appropriations**) היא ועדה קבועה בסנאט של ארצות הברית, מהחשובות והמשפיעות ביותר בקונגרס. תחום השיפוט של הוועדה מתפרש על כל החקיקה הקשורה בהוצאת כספים על-פי שיקול דעת עצמי. תפקיד הוועדה מוגדר על ידי סעיף 7 בחלק התשיעי של פרק 1 לחוקת ארצות הברית, המחייב "הקצבות בחוק" לפני הוצאת כספים כלשהם מתקציב המדינה הפדרלי, ולכן היא אחת הוועדות החזקות ביותר בסנאט. הוועדה התכנסה לראשונה ב-6 במרץ 1867, אז הסמכות להקציב כספים ניטלה מידי ועדת הכספים של הסנאט. יו"ר הוועדה הנוכחית היא הסנאטורית סוזן קולינס ממיין והחברה הבכירה (המוגדרת כ"סגנית יושבת הראש") היא פטי מארי ממדינת וושינגטון.

## תהליך ההקצבות
התקציב הפדרלי מחולק לשתי קטגוריות עיקריות: הוצאות לפי שיקול דעת והוצאות חובה (Discretionary and mandatory spending). כל ועדת משנה של ועדת ההקצבות מפתחת טיוטה ל"הצעת חוק מקציבה" המכסה כל סוכנות ממשלתית הנמצאת בתחום שיפוטה על בסיס החלטת תקציב הקונגרס, אשר מנוסחת על ידי ועדת התקציב המקבילה. על כל ועדת משנה לדבוק במגבלות ההוצאות שנקבעו בהחלטת התקציב וההקצבות שנקבעו על ידי כלל חברי הוועדה, אם כי מליאת הסנאט רשאית להציע ויתור על מגבלות אלה אם 60 סנאטורים יצביעו יתמכו בזאת. הוועדה בודקת גם הצעות חוק משלימות הקשורות בהוצאות ממשלתיות.

כל הצעת חוק מקציבה חייבת לעבור בשני בתי הקונגרס — בבית התחתון, בית הנבחרים של ארצות הברית ובבית העליון, הסנאט. אחרי שעברה חובה עליה להיחתם בידי נשיא ארצות הברית לפני תחילת שנת הכספים הפדרלית, שראשיתה ב-1 באוקטובר. אם ההצעה לא נחתמת עד יעד זה, הוועדה מנסחת תקן מאריך להצעה כמקובל בשנים האחרונות, המאושר בידי הקונגרס ונחתם על ידי הנשיא כדי להפעיל את הממשלה הפדרלית של ארצות הברית עד לאישור הצעות החוק הבודדות.

## תחומי שיפוט
בהתאם לכלל 25 של הסנאט בארצות הברית, כל הצעות החקיקה, ההודעות, העתירות וכל הנושאים האחרים הנוגעים לנושאים הבאים מופנים אל ועדת ההקצבות של הסנאט:

# הקצבת ההכנסה הלאומית של ארצות הברית לתמיכה עבור הממשלה
# ביטול הקצבות שנבלמו בחוקי ההקצבות
# הסכום של הוצאות הרשות המבצעת המתואר בסעיף 401 לחוק תקציב הקונגרס משנת 1974, אשר אמור להיות תקף לשנת הכספים
# אישור הוצאות חדשות המתוארת בסעיף 401 לחוק תקציב הקונגרס משנת 1974

כמו כן, סעיף 7 לפסקה התשיעית בפרק 1 לחוקת ארצות הברית, המאציל סמכויות בכל הנוגע לשליטת הקונגרס בקופה הלאומית של ארצות הברית, קובע:  סעיף זה הוא הבסיס לתהליך ההקצבות בקונגרס והמקור הבסיסי לכוח המוסדי של ועדת ההקצבות של הסנאט — ותקף כמו כן לתהליך ההקצבות בבית הנבחרים האמריקאי. הסעיף הנידון לעיל מחייב את הקונגרס של ארצות הברית לשלוט בהוצאות הממשלה ולהוות גורם של בדיקה ואיזון משמעותיים במערכת החוקתית האמריקאית.

## קישורים חיצוניים
* 

## הערות שוליים

קטגוריה:ארצות הברית: כלכלה
הקצבות
יחסי דנמרק–הפיליפינים

**יחסי דנמרק–הפיליפינים** הם היחסים הדו-צדדיים בין דנמרק לפיליפינים. דנמרק מחזיקה בפיליפינים שגרירות במנילה, ואילו הפיליפינים מחזיקה בדנמרק שגרירות בקופנהגן.

יחסים דיפלומטיים מתוארים כחזקים, קרובים, לבביים וידידותיים. הפיליפינים הגדירו את דנמרק כבעלת ברית משמעותית במשאבי האנרגיה המתחדשת ובאנרגיית הרוח שלה. הפיליפינים נהנים מיחסים ימיים חזקים עם דנמרק.

בפברואר 2006 מחו מוסלמים בפיליפינים ושרפו את דגל דנמרק כדי לגנות את פרשת קריקטורות מוחמד.

## היסטוריה
יחסים דיפלומטיים כוננו ב-28 בספטמבר 1946 ובריטניה הייתה אחראית ליחסים עם דנמרק.

מאז 1976, הפיליפינים שמרה על נציגות דיפלומטית בשוודיה, ששמרה על קשרים דיפלומטיים עם דנמרק ושאר המדינות הנורדיות והבלטיות. בשנת 2002 החליטה דנמרק לסגור את שגרירותה בפיליפינים מסיבות כלכליות, אך היא נפתחה מחדש בשנת 2014.

## סיוע
בשנת 1993 העניקה דנמרק לפיליפינים 14.910 מיליון קרונה דנית להקמת משרד שיקום נהרות שתשפר את סביבת הפיליפינים. סוכנות הפיתוח הבינלאומית הדנית השתמשה ב-16 מיליון קרונה דנית לילדים ולנוער נכים בפיליפינים. דנמרק סייעה ב-300,000 קרונה דנית בהצפות במהלך הסערה הטרופית וואשי שהרגה כ-1,000 בני אדם.

## סחר, הסכמים ושיתוף פעולה כלכלי
בשנת 1954 הוחלט לנהל משא ומתן להסכם רשמי על הסדר אווירי. בין 1970 ל-1972 ייצאו הפיליפינים מוצרים בשווי 8.8 מיליון דולר לדנמרק. מרבית הייצוא הפיליפיני כלל מכונות ומוצרים גמורים. הפיליפינים גם רצו לייצא בעתיד מלבושים מוגמרים, פירות משומרים, מיץ, מוצרי עץ, עץ וחומרי גלם אחרים לדנמרק. במחצית הראשונה של 2008 נסחרו סחורות בשווי של יותר מ-43 מיליון דולר בין דנמרק לפיליפינים. בשנת 2009 היצוא הדני לפיליפינים הסתכם ב-500.9 מיליון קרונה דנית ואילו היצוא הפיליפיני לדנמרק הסתכם ב-306.8 מיליון קרונה דנית.

בשנת 2005, בעזרת סוכנות הפיתוח הבינלאומית הדנית, הוקמה חוות רוח בקגאיאן. בשנת 2010 פיתחה החברה הפיליפינית Northwind Power Corp את חוות הרוח, בעזרת משקיעים דנים. חומרי הטורבינה נשלחו גם מדנמרק.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי דנמרק–תאילנד

**יחסי דנמרק–תאילנד** מתייחסים ליחסי החוץ הדיפלומטיים בין דנמרק לתאילנד.

## יחסים עם סיאם
הסכם ידידות בין דנמרק לסיאם נחתם בבנגקוק ב-21 במאי 1859.

## שיתוף פעולה סביבתי
באמצע שנות ה-90, תאילנד הפכה למדינה בהכנסה בינונית. כתוצאה מכך, בוטל שיתוף הפעולה הרשמי של הדו-צדדיים בין דנמרק לתאילנד ושיתוף הפעולה הסביבתי בין תאילנד לדנמרק הסתיים רשמית ב-31 בדצמבר 2009 לציון סיום שיתוף הפעולה בפיתוח בין תאילנד לדנמרק לאחר יותר מ-45 שנה.

## נציגויות דיפלומטיות
דנמרק מחזיקה בתאילנד שגרירות בבנגקוק, ואילו תאילנד מחזיקה בדנמרק שגרירות בקופנהגן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ים + מיאו

**ים + מיאו** (באנגלית: **Peg + Cat**) היא סדרת טלוויזיה מונפשת אמריקאית-קנדית לילדים. הסדרה שודרה לראשונה ב-7 באוקטובר 2013 בערוץ PBS Kids. הסדרה היא בת 2 עונות ו-63 פרקים באורך 28 דקות.

בישראל הסדרה שודרה לראשונה בשנת 2014 בערוץ הופ!. ב-2018, פרקים נוספים שלא שודרו בערוץ הופ! דובבו עבור ערוץ A+ תחת השם "**פג + קאט**"; שמות הדמויות בדיבוב של ערוץ A+ נשארו דומים למקור, לעומת הדיבוב של ערוץ הופ! בו השמות עוברתו.

## עלילה
בכל פרק, ים ומיאו נתקלים בבעיה מתמטית ויוצאים להרפתקה כדי למצוא את הפתרון.

## דמויות ומדבבים בעברית
### ערוץ הופ!
במאית הדיבוב בעברית הייתה טליה ברקאי, ומפיקת הדיבוב הייתה יעל אללוף.
* שחר קדוש - ים
* עדי רז - מיאו
* עומר שטיינברג - אלון
* אייל לייבין
* אסף גשמקו
* גדי לוי
* דור סרוגו
* דן שצברג
* טליה ברקאי
* מייה קדוש

### ערוץ A+
במאית הדיבוב בעברית הייתה תמי ברק, ומפיקת הדיבוב הייתה עדי וולוצקי.
* אלונה אלכסנדר - פג
* גדי לוי - קאט
* עמרי רוזנצוויג - ראמון
* ערן מור
* דדי זהר
* טליה ברקאי
* רוני וכנר
* אסף בליקוב
* מאיה לבני
* עינת אזולאי
* תמי ברק
* אדם ריפטין
* אורה שולמן

## סקירת הסדרה

## קישורים חיצוניים
* 

* 
* 

קטגוריה:סדרות הנפשה אמריקאיות
קטגוריה:סדרות הנפשה קנדיות
קטגוריה:ערוץ הופ!: תוכניות רכש
קטגוריה:סדרות PBS Kids
קטגוריה:ערוץ לגדול חכם סדרות
קטגוריה:סדרות טלוויזיה אמריקאיות שעלו לשידור בשנת 2013
יחסי דנמרק–מיאנמר

**יחסי דנמרק–מיאנמר** הם היחסים הדו-צדדיים בין מיאנמר לדנמרק. לשתי המדינות אין שגרירות תושבת. מיאנמר מיוצגת בדנמרק באמצעות שגרירותה בבריטניה, ואילו דנמרק מיוצגת במיאנמר, דרך שגרירותה בתאילנד. יחסים דיפלומטיים כוננו בשנת 1955. היחסים בין המדינות ידידותיים. לדנמרק יש את הסחר הקטן ביותר מבין המדינות באיחוד האירופי עם מיאנמר. דנמרק תומכת גם בתחנת הרדיו הנורווגית, Voice of Burma.

## סיוע למיאנמר
סיוע בפיתוח למיאנמר הוא בראש סדר העדיפויות במעורבות DANIDA בדרום-מזרח אסיה. 93 מיליון קרונה דנית ניתנו לפרויקטים בתחום החינוך והבריאות.

סיוע בפיתוח דני התמקד בקידום דמוקרטיה וזכויות אדם. דנמרק הייתה אחת המדינות הראשונות שהגיבו לציקלון נארגיס באמצעות מתן סיוע הומניטרי לבורמה. הקרן לשלוש מחלות הוקמה בשנת 2006 ודנמרק הצטרפה אליו בשנת 2009. הקרן לשלוש מחלות מסייעת למיאנמר להילחם בנגיף האיידס, וסייעה ב-73 מיליון דולר.

## תקרית הקונסול בבורמה
בשנת 1996 נשפט לשלוש שנות מאסר קונסול דנמרק במיאנמר, ג'יימס לינדר ניקולס. גזר הדין ניתן בגין החזקה בלתי חוקית של שתי מכונות פקסימיליה ומרכזיה טלפונית. חודשיים לאחר מכן הוא נפטר בכלא. למרות ההתעקשות הדנית, הרשויות הבורמזיות סירבו להתיר נתיחה שלאחר המוות. זמן קצר לאחר מכן, האיחוד האירופי, עם קנדה, קראו להקפיד על כינוס של האו"ם בנושא הליך הדמוקרטיזציה.

## נציגויות דיפלומטיות
לשתי המדינות אין שגרירות תושבת. מיאנמר מיוצגת בדנמרק באמצעות שגרירותה בבריטניה, ואילו דנמרק מיוצגת במיאנמר, דרך שגרירותה בתאילנד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
כף ווקר (אנטארקטיקה)

**כף ווקר** (באנגלית: **Cape Walker**) היא לשון יבשה מכוסה קרח, בקצה הדרום מזרחי של האי ת'רסטון, בארץ אלזוורת' שבאנטארקטיקה.

## היסטוריה
### גילוי ומיפוי לשון היבשה

לשון היבשה מופתה לראשונה בהתבסס על תצלומי אוויר שצולמו על ידי צי ארצות הברית, במסגרת מבצע קפיצה לגובה ב-1946.

### מקור השם

שמה של לשון היבשה נתן לה על ידי הוועדה המייעצת לשמות אנטארקטיים.

לשון היבשה נקראת על שמו קפטן אדוארד ק. ווקר (Edward K. Walker) רב החובל של האונייה קאניסטאו (Canisteo), שהייתה אוניית תדלוק בקבוצת האוניות המזרחית, במסגרת מבצע קפיצה לגובה שנערך על ידי צי ארצות הברית ב-1946–1947.

## קישורים חיצוניים
* כף ווקר באתר הסקר הגאולוגי של ארצות הברית
* כף ווקר באתר הגאזט האנטארקטי של ממשלת אוסטרליה
* כף ווקר באתר הגאזט האנטארקטי המשווה SCAR של ממשלת אוסטרליה

## הערות שוליים

ווקר
ווקר
דירק ואן באבורן

**דירק ואן באבורן** (בהולנדית: **Dirck van Baburen**; 1595, הולנד – 1624, אוטרכט, הולנד) היה צייר תור הזהב ההולנדי אשר השתייך לקבוצת הקרוואגיסטים של אוטרכט, ולאגודת האמנים בנטפוכלס.

נולד במרכז הולנד ועבר בצעירותו עם משפחתו לאוטרכט, היה תלמיד של פאולוס מורלס, נסע לרומא שם הושפע מסגנונו של קראווג'ו, חזר לאוטרכט בשנת 1620 ויצר ביחד עם חבורה ביניהם חרארד ואן הונטהורסט בית ספר בשם קרוואגיסטים של אוטרכט. היה בין הראשונים שציירו מוזיקאים ושחקני קלפים.

## גלריה

קובץ:Dirck van Baburen - de luitspeler 1622.jpg|נגן הלאוטה במוזיאון באוטרכט
קובץ:Concert (Dirck van Baburen).jpg|קונצרט בארמיטאז'
קובץ:Dirck van Baburen - The Procuress - Google Art Project.jpg|נגנית לאוטה מוצאת להשכרה במוזיאון בבוסטון
קובץ:1622 Baburen Singender junger Mann anagoria.JPG|איש צעיר שר במוזיאון בפרנקפורט
קובץ:Dirck van Baburen - Prometheus Being Chained by Vulcan Rijksmuseum SK-A-1606.jpg|פרומתאוס נקשר על ידי וולקן ברייקסמוזיאום


## קישורים חיצוניים

* 

ואן באבורן
קטגוריה:ילידי 1595
קטגוריה:נפטרים ב-1624
קטגוריה:קאראווג'יסטים
ריצ'רד גרדנר

סר **ריצ'רד לוואנהאם גרדנר**, '''FRSB''', '''FRS''' (באנגלית: **Richard Lavenham Gardner**, נולד ב-10 ביוני 1943) הוא אימבריולוג וגנטיקאי בריטי.

## ילדות והשכלה
גרדנר נולד בדורקינג שבמחוז סארי, אנגליה. אביו נהרג שבועות ספורים אחרי לידתו, בעת פלישת בעלות הברית לסיציליה במהלך מלחמת העולם השנייה.

גרדנר למד מדעי הטבע בקתרינה קולג' שבאוניברסיטת קיימברידג', ולאחר מכן דוקטורט במחלקת הפיזיולוגיה שבאוניברסיטה אצל זוכה פרס נובל, רוברט אדוארדס. ב-1973 התקבל כמרצה באוניברסיטת אוקספורד, שם כיהן מ-1978 עד פרישתו לגמלאות ב-2008, כפרופסור.

## קריירה מדעית

קטגוריה:גנטיקאים בריטים
קטגוריה:אמבריולוגים
קטגוריה:עמיתי החברה המלכותית
קטגוריה:אבירים בריטים
קטגוריה:זוכי המדליה המלכותית
קטגוריה:בריטים שנולדו ב-1943
קואופרטיב השמרטפות של גבעת הקפיטול

**קואופרטיב השמרטפות של גבעת הקפיטול** (באנגלית: **Capitol Hill Babysitting Co-op**) הוא קואופרטיב הממוקם בוושינגטון די. סי. שהוקם בסוף שנות ה-50 ומטרתו היא חלוקת אחריות השמרטפות בין חבריו.

לעיתים קרובות משמש הקואופרטיב כאלגוריה למודל כלכלי מוכוון ביקוש, כאשר האלגוריה מסייעת בהמחשה של מספר מושגים כלכליים כגון חשיבות היצע כסף לרווחת הכלכלה, פרדוקס החסכון, מיתון, אינפלציה ועוד.

הקואופרטיב כמשל כלכלי הוצג לראשונה בשנת 1977 במאמרם של ג'ואן סוויני וריצ'רד ג'יימס סוויני אולם היה ידוע למעטים בלבד ואת הפופולריות שלו הוא צבר בעקבות המיתון ב, ובזכות פרסומו בספריו של זוכה פרס נובל לכלכלה, הכלכלן פול קרוגמן שהגדיר אותו כ"משנה חיים".

## היסטוריה ושיטה
הקואופרטיב הוקם בסוף שנות ה-50 על ידי כ-20 משפחות צעירות בעלות ילדים קטנים שהתגוררו בוושינגטון די. סי. שבארצות הברית, באזור גבעת הקפיטול, והעלו יוזמה שתאפשר להן לצאת לבלות, ותפתור להן את נושא השמרטפות.

עם הקמת הקואופרטיב הוענקו לכל משפחה שהצטרפה לקואופרטיב שוברים בשווי 20 שעות שמרטפות, כאשר כל שובר היה שווה לחצי שעת שמרטפות, והתנאי היה שכל משפחה התחייבה להשיב שוברים בשווי זהה לכשתעזוב את הקואופרטיב.
* הקואופרטיב צמח מ-20 משפחות בתחילת שנות ה-60 ליותר מ-200 בתחילת שנות השבעים.
* בתחילת שנות ה-70 הקואופרטיב היה מפוצל גאוגרפית לשניים - צפון / דרום או מזרח / מערב.
* בשנות ה-60 התחלפה עמדת מזכיר הקואופרטיב מדי חודש, כיוון שזו נתפסה כמשימה מכבידה.
* זמן כפול שולם לאחר חצות הלילה ובין 17:00 ל-19:00 בערב (בזמן ארוחת הערב).
* זמן וחצי שולם עבור שעות מאוחרות יותר.

[ממוזער|[תו קנייה|השוברים שהונפקו על ידי הקואופרטיב, כל שובר שווה חצי שעה של שמרטפות.]]

### המשבר
ניהול הקואופרטיב הופקד בידי חבריו בסבבים ועיקר תפקידם (לפחות במקור) היה שידוך בין חברים הזקוקים לשמרטפים לבין חברים שיכולים לתת שעות שמרטפות, לשם כך כל חבר נדרש לתת מס של 14 שעות שמרטפות (כלומר 28 שוברים) שהועבר ישירות לחברים שניהלו את הקואופרטיב כתשלום עבור ניהול הקואופרטיב.

עקב כך נוצר מצב בו חברים חדשים הרגישו שעליהם להרוויח מספר שוברים נוסף לפני שיוכלו להתחיל להשתמש בהם כדי שלא יגיעו למצב של מחסור בשוברים, כשירצו להשתמש בהם או כשירצו לעזוב, ולכן חברים חדשים ניצלו כל הזדמנות לספק שעות שמירה אך לא השתמשו בשוברים שהרוויחו על מנת לצאת.

כיוון שהזדמנות לשמרטפות נוצרת רק כאשר חבר מחליט לצאת לבלות, נוצר מחסור בשעות שמירה והקואופרטיב נפל למיתון, מיתון אשר ממחיש את התופעה שנקראת "פרדוקס החיסכון".

### הפתרון למיתון
מנהלי הקואופרטיב ניסו לפתור את המשבר באמצעות החלת כללים נוספים על מנגנוני הקואופרטיב אך ללא הועיל, כשלבסוף הפתרון לבעיית המיתון היה שכל חבר חדש שהצטרף לקואופרטיב קיבל שוברים בשווי 30 שעות שמרטפות אולם נדרש להשיב שוברים בשווי 20 שעות שמרטפות בלבד לכשיעזוב את הקואופרטיב.

פתרון זה פתר את בעיית המיתון אך בתוך מספר שנים נוצרה בעיה חדשה, מספר השוברים שנכנסו לקואופרטיב גדל ונוצר עודף בחברים שרצו לנצל את השוברים ומחסור בחברים שרוצים לספק שעות שמירה.

### פתרון היפותטי
הבעיות של הקואופרטיב נבעו משני גורמים המשולבים זה בזה: הערך של השוברים היה קבוע, אולם הערך שלהם עבור החברים היה תנודתי.

והפתרון שהייתה יכולה הנהלת הקואופרטיב לבצע הוא ויסות כמות השוברים דרך חברים שמצטרפים אל הקואופרטיב או כאלה שעוזבים אותו. מה שהיה מאפשר לחברים לתת יותר שוברים כאשר יש מחסור בהיצע של שמרטפים או פחות כאשר יש היצע גדול.

## קישורים חיצוניים
* 

## הערות שוליים

קטגוריה:וושינגטון די. סי.: ארגונים
יחסי גינאה–מונטנגרו

**יחסי גינאה–מונטנגרו** הם היחסים הדיפלומטיים הרשמיים שבין **[[גינאה|רפובליקת גינאה]]** לבין **[[מונטנגרו|רפובליקת מונטנגרו]]**.

## היסטוריה
רפובליקת גינאה הכירה בעצמאותה של רפובליקת מונטנגרו ב-4 באוקטובר 2006. היחסים הדיפלומטיים הרשמיים שבין שתי המדינות נחתמו בעת החתימה על מזכר הבנות מיוחד ב-17 בנובמבר 2016. היחסים בין שתי המדינות הן יחסים שקטים ומלבד פעילות גינאית בצטיניה בה ממוקמת הקונסוליה שלה, לא נעשים בהם מיזמים משותפים רבים.

הסחר, התיירות, וההשקעות ההדדיות שבין שתי המדינות הם בעלי ערך זניח באופן יחסי.

## נציגויות דיפלומטיות
* מונטנגרו אינה מיוצגת בגינאה, הן בדרג השגרירות והן בדרג הקונסולרי.
* גינאה אינה מיוצגת במונטנגרו בדרג השגרירות. גינאה מיוצגת במונטנגרו בדרג הקונסולרי באמצעות קונסוליה רשמית שהיא מחזיקה בצטיניה.

## קישורים חיצוניים
* Guinea, אתר משרד החוץ של מונטנגרו

## הערות שוליים

קטגוריה:ערכים ללא קטגוריות פיזיות - יחסי חוץ
יחסי איי שלמה – צ'ילה

**יחסי איי שלמה–צ'ילה** הם היחסים שבין אנשי **[[צ'ילה|הרפובליקה של צ'ילה]]** ואנשי **[[איי שלמה]]**. במסגרת הממשלתית לא מתקיימים יחסים בין שתי המדינות.

## יחסים דיפלומטיים
בין שתי המדינות לא מתקיימים יחסים דיפלומטיים רשמיים אלא מגעים בלבד במסגרות בינלאומיות. איי שלמה היא אחת המדינות היחידות באזור אוקיאניה שלא כוננה יחסים דיפלומטיים רשמיים עם הרפובליקה של צ'ילה.

## נציגויות דיפלומטיות
* איי שלמה אינה מיוצגת בצ'ילה, הן בדרג השגרירות והן בדרג הקונסולרי.
* צ'ילה אינה מיוצגת באיי שלמה, הן בדרג השגרירות והן בדרג הקונסולרי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
האגודה המלכותית לביולוגיה

**האגודה המלכותית לביולוגיה** (**Royal Society of Biology**, בראשי תיבות: **RSB**) היא אגודה מדעית בממלכה המאוחדת במטרה לקדם את הידע הביולוגי באקדמיה, תעשייה, חינוך ובמחקר. האגודה נוצרה ב-2009 על ידי איחוד שתי אגודות מקבילות, ולה כ-18,000 חברים וכ-100 ארגונים הפועלים בשיתוף פעולה עמה.

בשנת 2015 קיבלה האגודה את מעמדה כאגודה מלכותית, ושינתה את שמה שהיה עד אז "האגודה לביולוגיה" ל"האגודה המלכותית לביולוגיה".

האגודה מוציאה לאור דו-ירחון מדעי בשם *The Biologist.* כתב העת החל לצאת לאור ב-1953, על ידי אחת האגודות שממנה נוצרה האגודה.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אגודות מדעיות
קטגוריה:הממלכה המאוחדת: מדע וטכנולוגיה
יחסי טנזניה–צרפת

ממוזער|שגרירות טנזניה בפריז
**יחסי טנזניה–צרפת** הם יחסי החוץ הדו-צדדיים בין המדינות, צרפת וטנזניה.

## היסטוריה
שתי המדינות כוננו יחסים דיפלומטיים בשנת 1961, עוד לפני איחודה של טנגניקה עם זנזיבר בשנת 1964. בינואר 2013 ביקר הנשיא קיקווט בצרפת, וב-2 באוגוסט 2016 ביקר ז'אן-מארק איירו, השר לפיתוח בינלאומי הצרפתי, בדאר א-סלאם. ב-28 בינואר נשיא צרפת פרנסואה הולנד בירך את נשיא טנזניה ג'קיה קיקווטה בפריז, ובפברואר 2019 ד"ר אוגוסטין פ. מהגה, שר החוץ של טנזניה ביקר בצרפת.

## נציגויות דיפלומטיות
* טנזניה מחזיקה בצרפת שגרירות בפריז וקונסוליה כללית בניס.
* צרפת מחזיקה בטנזניה שגרירות בדאר א-סלאם וקונסוליה כללית בארושה.

## קישורים חיצוניים

* יחסי טנזניה–צרפת באתר משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
נמל התעופה של טומסק

**נמל התעופה טומסק-בוגשבו** (ברוסית: **Аэропорт Богашёво**) הוא נמל תעופה השוכן כ-20 ק"מ מדרום מזרח לעיר טומסק שבסיביר, רוסיה.

## היסטוריה
נמל התעופה נפתח בנובמבר 1967 והחליף נמל תעופה נוסף ששכן בשכונת קאשטק בעיר טומסק. אזור קשטק נבנה מחדש עם בנייני דירות רב קומתיים והפך ליישוב פרוורי של טומסק.

בשנים 2004 ו-2005 שופץ טרמינל הנוסעים והשטח הפתוח מול שדה התעופה בעלות של 70 מיליון רובל. בניית מסלול ומתקנים חדשים לטיסות למרכז אסיה החלה בשנת 2006. תקציב הבנייה לשנת 2006 הסתכם ב-120 מיליון רובל.

בסתיו 2006 החלו בנייה בדרך חדשה המחברת בין בוגשבו לעיר המחקר המדעי אקדמגורודוק.

## יעדים

## קישורים חיצוניים

* 

## הערות שוליים

טומסק
קטגוריה:טומסק
יחסי דנמרק–סינגפור

**יחסי דנמרק–סינגפור** הם היחסים הדו-צדדיים בין דנמרק לסינגפור.

## סקירה כללית
הקשרים בין המדינות החלו עם הקמת הקונסוליה הדנית הראשונה בסינגפור בשנת 1845, כדי להתכונן לבואה של הספינה הדנית, גלאתיאה, במהלך משלחתה ברחבי העולם. בשנת 1965 כוננו יחסים דיפלומטיים רשמיים בין המדינות, ובשנת 2015 נחגגו 50 שנה ליחסים הדיפלומטיים בין המדינות. שתי המדינות משתפות פעולה בפעילות כלכלית, כמו גם יעילות מים, משאבים ואנרגיה.

## נציגויות דיפלומטיות
* דנמרק מחזיקה שגרירות בסינגפור.
* סינגפור מחזיקה בדנמרק קונסוליה כללית בקופנהגן.

## הערות שוליים

קטגוריה:ערכים ללא קטגוריות פיזיות - יחסי חוץ
רמירו פונס מורי

**חוסה רמירו פונס מורי** (בספרדית: **José Ramiro Funes Mori**; נולד ב-5 במרץ 1991) הוא כדורגלן ארגנטינאי המשחק בעמדות הבלם והמגן השמאלי באסטודיאנטס לה פלאטה מליגת העל הארגנטינאית.

## קריירה
פונס מורי נולד במנדוסה שבארגנטינה ובגיל 10 היגר עם משפחתו לארצות הברית. אביו, מיגל, הוא כדורגלן עבר. בשנת  הצטרף לקבוצת הנוער של דאלאס. כעבור חצי שנה, עבר פונס מורי, יחד עם אחיו רוחליו, למחלקת הנוער של ריבר פלייט, בה שיחק שלוש שנים. בקבוצה הבוגרת של ריבר, שיחק ארבע שנים וזכה עם הקבוצה בשישה תארים. בסך הכל, פונס מורי רשם 108 הופעות וכבש שערים בכל המסגרות, כולל שער ניצחון מול בוקה ג'וניורס בבונבוניירה במסגרת הליגה בטורניר פינאל 2014 ושער בגמר גביע ליברטדורס 2015, שני טורנירים בהן זכתה הקבוצה לבסוף.

ב-1 בספטמבר 2015 פונס מורי חתם באברטון מהפרמייר ליג תמורת 9.5 מיליון אירו. ב-12 בספטמבר, פונס מורי ערך את הופעת הבכורה שלו בקבוצה בניצחון 1–3 נגד צ'לסי. בנובמבר , פונס מורי כבש את שערו הראשון בקבוצה בתיקו 3-3 נגד בורנמות'. באפריל  הורחק בעקבות עימות עם דיבוק אוריגי בהפסד 0–4 לליברפול, ובעקבות העימות הורחק לשלושה משחקים. במרץ  פונס מורי קרע את המיניסקוס ועקב כך נעדר לתקופה ארוכה שנמשכה כשנה.

ב-21 ביוני 2018, פונס מורי חתם בוויאריאל מליגת העל הספרדית.

ב-26 במאי 2021 זכה עם ויאריאל בליגת האירופית לאחר שקבוצתו ניצחה בפנדלים את מנצ'סטר יונייטד.

ב-22 ביולי 2021 חתם פונס מורי בא-נסר הסעודית.

ב-4 באוגוסט 2022 חתם פונס מורי בקרוס אסול המקסיקנית.

ביולי 2023 שב לקבוצת נעוריו, ריבר פלייט, בה חתם עד לסוף שנת 2026.

## קריירה בינלאומית
במרץ , פונס מורי ערך את הופעת הבכורה שלו במדי נבחרת ארגנטינה במשחק ידידות . ב-6 באוקטובר 2016, פונס מורי הבקיע את הבכורה שלו בנבחרת בתיקו 2-2 נגד .

פונס מורי, נכלל בסגל הנבחרת בקופה אמריקה 2016 וקופה אמריקה 2019, ואף נכלל בסגל הרחב לקראת מונדיאל 2018, אך לא בסופי.

## תארים

; ריבר פלייט
* ליגת העל הארגנטינאית: פינאל 2014
* קופה קמפאונאטו: 2013/14
*קופה סודאמריקנה: 
*רקופה סודאמריקנה: 
*קופה ליברטדורס: 
*גביע סורוגה בנק: 
*טרופאו דה קמפאונס: 2023
* הסופר קאפ הארגנטינאי: 2023

; ויאריאל
* הליגה האירופית:  

## קישורים חיצוניים

## הערות שוליים

קטגוריה:בלמי כדורגל ארגנטינאים
קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ריבר פלייט
קטגוריה:כדורגלני אברטון
קטגוריה:כדורגלני ויאריאל
קטגוריה:כדורגלני א-נסר
קטגוריה:כדורגלני קרוס אסול
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2016
קטגוריה:כדורגלני קופה אמריקה 2019
קטגוריה:ארגנטינאים שנולדו ב-1991
מיגל (זמר)

**מיגל ג'ונטל פימנטל** (באנגלית: **Miguel Jontel Pimentel**; נולד ב-23 באוקטובר 1985) הוא זמר, פזמונאי, מפיק מוזיקלי ושחקן אמריקאי.

## ביוגרפיה
מיגל נולד וגדל בלוס אנג'לס, קליפורניה. הוא החל את הקריירה המוזיקלית שלו בגיל שלוש עשרה. לאחר שחתם בחברת התקליטים העצמאית Jive רקורדס בשנת 2007, בנובמבר 2010 הוציא מיגל את אלבום הבכורה שלו, *All I Want Is You*. מתוך האלבום יצא הסינגל "Sure Thing" שזכה להצלחה, נכנס לבילבורד הוט 100 והוענק לו תואר פלטינה.

בשנת 2011, לאחר פירוקה של חברת ג'ייב רקורדס, עבר מיגל לחברת RCA רקורדס. לאחר מכן, בשנת 2012 הוציא מיגל את אלבום האולפן השני שלו, *Kaleidoscope Dream*. מתוך האלבום הצליח הסינגל "Adorn", שהגיע למקום הראשון במצעד שירי ה-R&B/היפ-הופ ושהה בו למשך כחמישה שבועות.

ביוני 2015 הוציא מיגל את אלבום האולפן השלישי שלו, *Wildheart*, האלבום זכה לשבחים רבים והגיע בשיאו למקום השני במצעד בילבורד 200 האמריקאי.

בשנת 2017 הוציא לאור את אלבום האולפן הרביעי שלו, *War & Leisure.* האלבום זכה גם הוא לשבחים רבים והצלחה רבה, כשהגיע בשיאו למקום הראשון במצעד אלבומי ה-R&B/היפ הופ האמריקאי. מתוך האלבום יצא הסינגל המצליח "Sky Walker" בהשתתפות טראוויס סקוט. בשנת 2020, השתתף בשיר "", של ג'נה אייקו.

ב-11 באוגוסט 2023 הוציא את הסינגל "Number 9" בהשתתפות ליל יאכטי. ב-18 באוגוסט הוציא את הסינגל "JEANS" עם ג'סי רייז.

בספטמבר 2025 מיגל הודיע על צאת אלבום האולפן החמישי שלו, *Caos*, שייצא ב-23 באוקטובר 2025, ביום הולדתו ה-40, בחברות התקליטים ByStorm Entertainment ו-RCA רקורדס. האלבום יוצא שמונה שנים לאחר אלבומו הקודם משנת 2017. לפי הודעתו, האלבום מהווה "לידה מחדש אישית ואמנותית", ומשקף תהליך של התפרקות ובנייה עצמית מחדש. במהלך השנה קידם מיגל את האלבום ברשתות החברתיות באמצעות טיזרים, ובהם תמונות עם לוגו האלבום בוער, שלטי חוצות מבוימים וקליפ שבו שורה של שחקנים, ספורטאים ופוליטיקאים אומרים את המילה "כאוס".

סגנון המוזיקה של מיגל משלב בתוכו רית'ם אנד בלוז, פאנק, מוזיקת היפ הופ, רוק ומוזיקה אלקטרונית.

## דיסקוגרפיה
### אלבומי אולפן
* 2010: *All I Want Is You*
* 2012: *Kaleidoscope Dream*
* 2015: *Wildheart*
* 2017: *War & Leisure*
* 2025: *Caos*

### מיקסטייפים
* 2012: *Art Dealer Chic, Vol. 1*
* 2012: *Art Dealer Chic, Vol. 2*
* 2012: *Art Dealer Chic, Vol. 3*
* 2014: *Wild*

### מיני-אלבומים
* 2012: *Kaleidoscope Dream: The Water Preview*
* 2012: *iTunes Festival: London 2012*
* 2012: *Kaleidoscope Dream: The Air Preview*
* 2013: *Spotify Sessions London*
* 2016: *Rogue Waves*
* 2016: *Spotify Sessions*
* 2019: *Te Lo Dije*

## פילמוגרפיה
* 2016: חי את הלילה
* 2017: דטרויט
* 2017: חיי הפלטינה

## קישורים חיצוניים

* 

## הערות שוליים

קטגוריה:פזמונאים אמריקאים
קטגוריה:מפיקים מוזיקליים אמריקאים
קטגוריה:שחקנים אמריקאים
קטגוריה:זמרים-יוצרים אמריקאים
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1985
קטגוריה:זוכי פרסי ה-BET: מוזיקה: זמר ה-R&B הטוב ביותר
רפואת האם והעובר

**רפואת האם והעובר** היא תחום עיסוק ומחקר ברפואה, שעוסק בבריאותם של האם והעובר לפני, במהלך ובסיום ההיריון. רפואת האם והעובר היא תת-התמחות במיילדות.

## היסטוריה
בעבר הסתמכו הרופאים המיילדים רק על ניטור הדופק העוברי, ועל דיווחי הנשים על מצב תנועות העובר.

ההתקדמות במחקר ובטכנולוגיה אפשרה לרופאים לאבחן ולטפל בסיבוכים עובריים ברחם. רפואת האם והעובר החלה להתפתח בשנות השישים, עם אמצעיים אבחנתיים כמו בדיקת מי שפיר (בשנת 1952), אפשרות לדגימת דם עוברי במהלך הלידה (תחילת שנות השישים), ניטור מדויק יותר של לב העובר (בשנת 1968) ואולטרה סאונד (בשנת 1971) האמצעים החדשים הביאו להתערבות מוקדמת בטיפול בבעיות והורידו את ושיעורי התמותה של העוברים. בשנת 1964 בוצע לראשונה עירוי תוך רחמי, שנחשב לטיפול העובר הראשון. בהמשך נמצא כי מתן סטרואידים לאם, מביא להבשלה מהירה של הריאות אצל העובר, והוחל במתן סטרואידים בכל מקרה של חשש ללידה מוקדמת, דבר שמנע תסמונת מצוקה נשימתית ביילודים והביא להצלת חייהם של פגים רבים.

בישראל קיימים מרפאות ייעודיות לרפואת האם והעובר (במסגרת בתי החולים הציבוריים), העוקבים אחר הריונות שזקוקים לטיפול ולהשגחה מעבר למעקב ההיריון השגרתי.

## מחקר
תחום רפואת האם והעובר הוא אחד התחומים המתפתחים ביותר ברפואה. במסגרת המחקר מתנהלים מחקרים בתחום הגנטיקה ותאי גזע בתקווה שיתאפשר לספק טיפול מוקדם להפרעות גנטיות. תחום מחקר נוסף הוא האפשרות לנתח עובר בתוך הרחם, לתיקון מומים מולדים כמו מחלות לב.

## ראו גם
* היריון בסיכון
* כירורגיית אם ועובר
* תרפיה מוכוונת לידה

קטגוריה:תחומים ברפואה
קטגוריה:היריון ולידה
יחסי דנמרק–קולומביה

[ממוזער|שגריר דנמרק ינס גוטפרדסן (מימין) מגיש [כתב האמנה לנשיא קולומביה גוסטבו פטרו, 2024]]
**יחסי דנמרק–קולומביה** הם היחסים הדו-צדדיים בין דנמרק לקולומביה.

## סקירה כללית
הקשרים בין המדינות כוננו ב-18 במאי 1935, ומתקיים ביניהן שיתוף פעולה במגוון רב של תחומים. בשנת 2014 פתחה דנמרק את שגרירותה בבוגוטה.

## נציגויות דיפלומטיות
* דנמרק מחזיקה בקולומביה שגרירות בבוגוטה ו-2 קונסוליות בברנקייה וקאלי.
* קולומביה מחזיקה בדנמרק שגרירות בקופנהגן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יאן צפניק

**יאן יורייביץ' צפניק** (ברוסית: **Ян Ю́рьевич Ца́пник**; נולד ב-15 באוגוסט 1968, אירקוטסק, ברית המועצות) שחקן תיאטרון וקולנוע רוסי.

## ביוגרפיה
יאן נולד במשפחתו של שחקן מוביל של תיאטרון הדרמה האקדמית של צ'ליאבינסק על שם נאום אורלוב, יורי צפניק (1945-2014). אמו, ולנטינה ניקולאייבנה - היאספורטאית בענף האתלטיקה.

הוא למד כינור והוכשר במפעל ההדרכה והייצור כטבח, בהמשך סיים שני קורסים של המכון לתיאטרון של סברדלובסק. הוא שירת בפלוגת הסיור והנחיתה של גדוד הסיור הנפרד במטה הכוחות הרוסיים בגרמניה המזרחית ושימש כסגן מפקד הפלוגה במודיעין הצבאי הסובייטי. לאחר השירות הצבאי לא שב למכון התיאטרון בסברדלובסק ועבר למכון הלנינגרדי לתיאטרון, מוזיקה וקולנוע (LGITMiK).

משנת 1992 עד 2005 היה שחקן בתיאטרון הבולשוי האקדמי. בשנת 2001 הוא השתתף במשחק הטלוויזיה "אוצר הרוזן N" בערוץ TVC.

### בני משפחתו
הוא היה נשוי שלוש פעמים. האישה השלישית היא גלינה. בנישואים אלה נולדה בת בשם יליזבטה (ילידת 2002).

## פילמוגרפיה נבחרת

## קישורים חיצוניים

## הערות שוליים

קטגוריה:מנחי טלוויזיה רוסים
קטגוריה:שחקני קולנוע וטלוויזיה רוסים
קטגוריה:אנשי המודיעין הצבאי הרוסי
קטגוריה:רוסים שנולדו ב-1968
רופרט פרייזר

**רופרט פרייזר** (באנגלית: **Rupert Frazer**; נולד ב-12 במרץ 1947) הוא שחקן בריטי.

## ביוגרפיה
בתיאטרון שיחק פרייזר בתיאטרון סיטיזנס, בתיאטרון רויאל קורט, ובתיאטרון המלכותי הלאומי. ב-1975 הופיע בתפקיד הראשי בהפקה הבריטית של המחזה "Thyestes" מאת סנקה. עוד השתתף בהפקה של "המלך ליר", בתפקיד פרדיננד במחזה "הסערה", ובמחזה "טמבורליין".

פרייזר הופיע בסרטו של ריצ'רד אטנבורו "גנדי" משנת 1982. הוא גילם את אביו של הגיבור ג'ים (כריסטיאן בייל) בסרטו של סטיבן ספילברג "אימפריית השמש" מ-1987.

בטלוויזיה שיחק פרייזר בתפקיד פיליפ קסטלאק בסדרה "Penmarric" מ-1979, אלג'רנון מונקריף (אלג'י) בהפקה טלוויזיונית מ-1986 למחזה "חשיבותה של רצינות" מאת אוסקר ויילד, דייל בסרט "The Girl in a Swing", לורד אלכסנדר מונטפורד בסדרה "בית אליוט", ובתפקיד נוויל צ'מברלין בפרק בעונה השישית של הסדרה "אחוזת דאונטון".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:בריטים שנולדו ב-1947
יחסי איראן–ספרד

**יחסי איראן–ספרד** (בפרסית: **روابط اسپانیا و ایران**, בספרדית: **Relaciones España-Irán**) הם היחסים הדו-צדדיים בין **[[איראן|הרפובליקה האסלאמית של איראן]]** ובין **[[ספרד|ממלכת ספרד]]**. איראן מחזיקה בספרד שגרירות במדריד. מאידך, ספרד מחזיקה באיראן שגרירות בטהראן.

## יחסים דיפלומטיים
ליחסים הדיפלומטיים בין ספרד לאיראן יש נקודת מוצא של היעדר מחלוקות דו צדדיות, בנוסף לאהדה טבעית של איראן ושל האיראנים כלפי ספרד והספרדים, מה שהופך את ספרד לאחת המדינות של האיחוד האירופי עם תדמית טובה יותר, גם בקרב אנשים וגם בקרב הרשויות, הרואים בספרד מדינה ידידותית, למרות הסנקציות. שתי המדינות חוו כיבוש ושליטה ערבית לאחר ההתפשטות הראשונית של האסלאם במהלך המאה השמינית.

באשר להתפתחות היחסים הללו, קיימת הקבלה בין ספרד לחלק ניכר משאר מדינות האיחוד. ההפשרה המסוימת שחוו שמונה שנות שלטונו של הנשיא חתאמי, עם ביקורו של הנשיא אזנאר באיראן בשנת 2002 וביקורו של הנשיא חתאמי בספרד באותה שנה, הסתיימה במהלך שמונה שנות כהונת הנשיא אחמדינז'אד. מאירועי 2009 והחמרת סוגיית הגרעין, היחסים הרשמיים בין איראן לספרד, כחברה באיחוד האירופי, הושפעו, במיוחד עם אישור הסנקציות של האיחוד האירופי בינואר 2012, וכניסתן לתוקף בקיץ של אותה שנה. הביטוי המובהק ביותר למצב זה הוא היעדר ביקורים רשמיים בין 2010 לסתיו 2013.

## יחסים כלכליים
איראן הייתה אחת משלוש הספקיות הגדולות ביותר של נפט גולמי לספרד בשנת 2011, עם כמעט 14% מכלל הנפט המיובא. המצב השתנה באופן קיצוני עם אישור הסנקציות של האיחוד האירופי לגבי ההפסקה המוחלטת של יבוא הנפט. ספרד הייתה המדינה השנייה באיחוד האירופי המושפעת ביותר מהמדד, הן באחוזים לאחר יוון והן בצורה מוחלטת אחרי איטליה.

בשנים שלפני הסנקציות, היצוא הספרדי ראה גידול שהציב את ספרד כמדינת היצוא החמישית באיחוד, אם כי עדיין במרחק לא קטן משלוש הראשונות (גרמניה, איטליה, ובהמשך, צרפת) וקצת יותר קרוב אל המדינה הרביעית, שוודיה.

בשנת 2008 החלה מגמת העלייה וספרד שיפרה את היצוא שלה לעומת 2007 והגיעה ל-464 מיליון אירו, צמיחה של 3.1% לעומת השנה הקודמת. לאחר החמרה ב-2009, ספרד שוב שיפרה בשנת 2010 את ממוצע האיחוד האירופי, שייצואו גדל ב-8.5% לעומת 11.2% הספרדים. בשנת 2011, השנה האחרונה לפני הסנקציות, היצוא הספרדי לאיראן הגיע ל-655.3 מיליון אירו, וגדל ב-33.2% לעומת ירידה של 7.3% באיחוד האירופי. בשלוש שנים, בין 2009 ל-2011, היצוא הספרדי לאיראן צמח בכמעט 50%.

בהקשר עולמי הייתה אחראית ספרד לכ-0.8% מכלל היבוא האיראני בשנת 2011 והייתה הספקית ה-21 בגודלה. עבור ספרד הייתה איראן הלקוחה ה-46 בגודלה בעולם, עם 0.31% מכלל היצוא הספרדי.

## שיתוף פעולה
לאיראן מעולם לא היו הסכמי שיתוף פעולה עם ספרד, ולאיראן אף אין תוכנית פיננסית עם ספרד. איראן חוותה בשלושים השנים האחרונות את ההתקדמות העולמית השנייה בגודלה בקבוצה שלה מבחינת מדד ההתפתחות האנושית, שרק קוריאה הדרומית עלתה רק עליה. החל בהחלטה 1747 של האו"ם מיום 24 במרץ 2007, ועל פי הוראות סעיף 7, לא ניתן להעניק לאיראן מימון בהלוואות אלא מסיבות הומניטריות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אורוגוואי–פרגוואי

**[[פרגוואי|הרפובליקה של פרגוואי]] ו[[אורוגוואי|הרפובליקה המזרחית של אורוגוואי]]** כוננו יחסים דיפלומטיים ב-6 באפריל 1845. פרגוואי מחזיקה באורוגוואי שגרירות וקונסוליה כללית במונטווידאו. מאידך, אורוגוואי מחזיקה בפרגוואי שגרירות וקונסוליה כללית באסונסיון. לפרגוואי יש גם קונסוליית כבוד בפונטה דל אסטה.

## סקירה כללית
חוסה חרוואסיו ארטיגס, הדמות ההיסטורית המפורסמת ביותר באורוגוואי, בילה את 30 שנות חייו האחרונות בגלות בפרגוואי. בשנות ה-20 של המאה ה-20 נפתח בית ספר בביתו של ארטיגאס בפרגוואי.

במהלך מלחמת הברית המשולשת, שבה אורוגוואי הייתה החברה הזוטרה של הקואליציה במלחמה עם פרגוואי, חיילים של שתי המדינות נלחמו זה בזה בקרבות הגדולים של ז'אטאי, Tuyutí ו-Curupaity.

שתי המדינות היו חברות מייסדות של מרקוסור, ושתיהן חברות מלאות בקבוצת ריו, האיחוד הלטיני, איגוד אקדמיות השפות הספרדיות, ארגון מדינות אמריקה, ארגון המדינות האיברו-אמריקאיות, איחוד האומות הדרום אמריקאיות, URUPABOL, קבוצת Cairns וG77.

שתי המדינות מקובצות לעיתים לקבוצה אחת כי שמות שתיהן מסתיימות באותה סיומת "גואיי". הדמיון בשם אינו מייצר שום מכנה משותף בין שתי הארצות ואם קיימים קוי דמיון ביניהן, הם נובעים מסיבות אחרות שאינן שמן (למשל שכנותן הגאוגרפית, התרבות הספרדית וכו').

ישנם אזרחים פרגוואים הגרים ועובדים באורוגוואי, כמו גם כמה מהגרים מאורוגוואי בפרגוואי. שתי המדינות רואות זו בזו כיעדי תיירות מעניינים.

נכון לשנת 2014, הסחר הדו-צדדי משגשג ומשתפר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מגפת הקורונה בסלובניה

**[[מגפת הקורונה]]** דווחה לראשונה בסלובניה ב-4 במרץ 2020.

## ציר זמן
ב-4 במרץ 2020 מקרה הקורונה הראשון דווח בסלובניה. החולה היה אדם שחזר ממרוקו דרך איטליה.

ב-7 במרץ 2020 הממשלה הודיעה על איסור התכנסות במקומות סגורים מעל ל-500 אנשים.

ב-9 במרץ 2020 הממשלה הפחיתה את מספר המתכנסים האפשרי במקומות סגורים ל-100, והורתה על הגבלה במקומות פתוחים ל-500 בני אדם. בנוסף, נעשו בדיקות לגילוי חום בקרב נוסעים בנמל התעופה ליובליאנה יוז'ה פוצ'ניק ולנכנסים בגבולות היבשתיים מאיטליה. מספר הנדבקים בסלובניה עלה ל-25.

ב-10 במרץ 2020 טיפס מספר הנדבקים ל-34, 15 מתוכם בליובליאנה הבירה וסביבתה. שר הבריאות אלש שבדר הציג כמה צעדים: כלל משקי הבית יקבלו עלון מידע בנושא הקורונה. כל השבים מחו"ל יקבלו הודעת SMS, שתודיע להם כי עליהם להתקשר לרופא במקרה שחום גופם עלה. נעצרה נחיתת טיסות מסין, איטליה, איראן ודרום קוריאה. הגבול היבשתי בין סלובניה לאיטליה נסגר, למעט תנועת סחורות.

ב-11 במרץ התגלו מקרים נוספים במורסקה סובוטה ובפוסטוניה. מספר החולים עלה ל-57.

ב-12 במרץ הוכרזה מגפה בסלובניה. הממשלה הודיעה על סגירת מוסדות החינוך החל מ-16 במרץ. על עובדי הבריאות נאסר לקחת חופשה. מקרים חדשים של קורונה התגלו בנובה גוריצה ובקראן. סך הנדבקים גדל ל-89.

ב-13 במרץ נכנסה ממשלה חדשה לתפקידה בסלובניה בראשות ראש הממשלה בעבר יאנז יאנשה, לאחר שנבחר בפרלמנט בעקבות התפטרותו של ראש הממשלה מריאן סארץ'. הוקם צוות מיוחד לניהול המשבר (CMS). כל הפרוצדורות הרפואיות הלא הכרחיות נדחו. 45 מקרים נוספו והסך המצטבר של החולים היה 141.

ב-14 במרץ החליט הצוות המיוחד לניהול המשבר על השעיית כל התחבורה הציבורית במדינה. במועד זה נרשם מקרה מוות ראשון מקורונה במדינה. מדובר בקשיש שגר בבית אבות במטליקה וסבל ממחלות רקע. מספר החולים הכללי תפח ל-181.

ב-15 במרץ הורתה הממשלה על סגירת כל המסעדות והברים.

ב-18 במרץ עמד מספר הנדבקים על 286. ב-20 באפריל, החלו הקלות אחרי תקופה של סגר שהיה במדינה.

ב-15 במאי, הודיעה הממשלה כי מגפת הקורונה במדינה הסתיימה. עם זאת, הודיעה הממשלה כי תמשיך לנקוט צעדים כגון בדיקות בהיקף נרחב, איסור על התקהלויות וחובת חבישת מסכה - וזאת עד בחינה מחדש שתיערך ב-31 במאי. סלובניה החליטה להקל כמה מהצעדים שנקטה בכל הנוגע לגבולותיה: אזרחי האיחוד האירופי שייכנסו למדינה לא יחויבו עוד בבידוד, בתנאי שלא עזבו את האיחוד לתקופה של יותר משבועיים. אזרחי שאר המדינות שייכנסו לסלובניה יידרשו להיכנס לבידוד של 14 יום.

בספטמבר 2020 התחיל גל נוסף שהגיע לשיאו בתחילת ינואר 2021 עם 1600 נדבקים למיליון. הגל ירד למספר חד ספרתי של נדבקים בסוף יולי 2021.

נכון לתאריך ה 10 במאי 2022, חוסנו למעלה ממיליון איש בסלובניה, קרוב ל 60% מהאוכלוסייה. 

נכון לתאריך ה 4 בפברואר 2023, ניתנו מעל 3 מיליון מנות חיסון בסלובניה 

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
סלובניה
קטגוריה:סלובניה: היסטוריה
סלובניה
Coronaviridae

***Coronaviridae*** היא משפחה של נגיפי RNA חד-גדילי חיובי בעלי גנום בעל מקטע אחד באורך 26–32 קילו-בסיסים. ממעטפת הוויריון בולטים בדרך כלל זיזים (spikes), שתחת מיקרוגרף  אלקטרוני מקנים לו מראה דמוי הילת השמש, ומכאן שמו (corona משמעותו "כתר", "הילת השמש"). זן של נגיף ממשפחה זו אחראי למחלת נגיף קורונה 2019 שהפכה למגפה עולמית.

## מבנה ותכונות
הגנום כולל 5' Cap ו-, מה שמאפשר תרגום ישיר של ה-RNA לחלבוני רפליקאז, הנחוץ לשכפול ה-RNA.
המעטפת של הוויריון נספחת באמצעות הנצה דרך ממברנת הרשתית התוך-פלזמית או מערכת גולג'י, וכוללת שני גליקופרוטאינים S ו-M.
גליקופרוטאין S מכיל משטח גדול של בליטות, ואילו M הוא חלבון חוצה-ממברנה. הנגיפים מתת-המשפחה Toroviruses וחלק מהנגיפים הנכללים בתת-משפחת נגיפי קורונה (בייחוד הנגיפים מתת-קבוצה A בסוג *Betacoronavirus*) מלבד החלבון S הזיזי, גם טיפוס נוסף של בליטות המזדקרות מפני שטח המעטפת העשויות מחלבון המגלוטינין-אסטראז. חלבון מבני חשוב נוסף הוא הפוספופרוטאין N, שאחראי על הסימטריה הסלילית של הנוקלאוקפסיד העוטף את הגנום.

## טקסונומיה
המשפחה מחולקת ל-2 תת-משפחות, 5 סוגים, 23 תתי-סוג, ובסביבות 40 מינים מוכרים.
תת-המשפחות הן: *Orthocoronavirinae *(נגיפי קורונה) ו-*Letovirinae*:
250px|ממוזער|שמאל|אילוסטרציה של נגיף קורונה
* **[[נגיף קורונה|Orthocoronavirinae]]**
** *Alphacoronavirus*
** *Betacoronavirus*
** *Deltacoronavirus*
** *Gammacoronavirus*
* ***Letovirinae***
** *Alphaletovirus*

נגיפים נוספים שייתכן שמשתייכים לתת-משפחת נגיפי קורונה, אך סיווגם טרם אושר:
* Asian leopard cat coronavirus
* Bulbul coronavirus HKU11
* Chinese ferret badger coronavirus GX/247/06
* Munia coronavirus HKU13
* Parrot coronavirus AV71/99
* Thrush coronavirus HKU12

### תת-משפחת ''Orthocoronavirinae'' (נגיפי קורונה)

נגיפי קורונה הם השם הנפוץ לתת-משפחת *Orthocoronavirinae *הקרויה גם: *Coronavirinae*.

הנגיפים גורמים לתחלואה ביונקים ובעופות. באדם, הנגיפים גורמים לזיהום נשימתי, כולל הצטננות, ולרוב המחלה קלה, אך במקרים נדירים כמו במקרה של סארס, MERS ו-COVID-19 עשויות לגרום למוות.
התסמינים במינים אחרים משתנים: בעופות הנגיפים גורמים למחלות דרכי הנשימה העליונות, ואילו בפרות וחזירים הם גורמים לשלשול.

### תת-משפחת ''Letovirinae''
*Letovirinae* (השם שמתייחס למקור של הווירוס מצפרדעים, נגזר משמה של לטו שעל פי המיתולוגיה הפכה איכרים לצפרדעים) היא תת-משפחה הכוללת סוג אחד בלבד: *Alphaletovirus*.

מעט מאוד יודע על תת-משפחה זו, בסוג היחיד מוכר מין אחד בלבד, והוצע המיון הטקסונומי:
* משפחה: *Coronaviridae*
**תת-משפחה: ***Letovirinae***
***סוג: *Alphaletovirus*
****מין: *Milecovirus*
*****זן: *Microhyla letovirus 1*

## קישורים חיצוניים

* 

## הערות שוליים

קטגוריה:נגיפי קורונה
כריס פאפאס

**כריסטופר צ'ארלס פאפאס** (באנגלית: **Christopher Charles Pappas**; נולד ב-4 ביוני 1980) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת ניו המפשייר, מאז 2019.

## ביוגרפיה
פאפאס נולד במנצ'סטר שבניו המפשייר, בנם של דון וארתור פאפאס. אבי סבו הגיע אל ניו המפשייר כאזרח אמריקני חדש בראשית המאה העשרים לאחר שהיגר לארצות הברית מיוון. ב-1998 סיים פאפאס את לימודיו התיכוניים בתיכון המרכזי של מנצ'סטר. אחר כך למד במכללת הרווארד, שם כתב בעיתון הרווארד קרימסון. ב-2002 השלים לימודי תואר ראשון בלימודי ממשל באוניברסיטת הרווארד. כמו כן, פאפאס היה חבר באגודה ההיסטורית של מנצ'סטר בחברה לשירותי דרום ניו המפשייר.

ב-1996, בעודו סטודנט, פגש פאפאס את ג'ין שאהין, אז חברת הסנאט של ניו המפשייר, שהתמודדה באותה העת לתפקיד מושל המדינה. הוא חתם טופס התנדבות במטה הבחירות של שאהין, מה שהיה למעשה הפעילות הפוליטית הראשונה שלו. שמונה שנים לאחר מכן, ב-2002, נבחר פאפאס לתפקידו הציבורי הראשון כחבר בבית הנבחרים של ניו המפשייר, שם כיהן עד 2006. בשנה זו נבחר לגזבר מחוז הילסבורו, אך ב-2010 הפסיד את התפקיד לרוברט ברנס.

ב-2012 נבחר פאפאס למועצת הרשות המבצעת של מדינת ניו המפשייר, כשהוא גובר על גזבר מחוז הילסבורו רוברט ברנס. הוא נבחר מחדש למועצה בבחירות 2014 ובבחירות שנתיים אחר כך.

במשך שנים נחשב פאפס למועמד פוטנציאלי לבית הנבחרים של ארצות הברית או אפילו לתפקיד מושל המדינה. עם הודעתה של חברת בית הנבחרים קרול שאה-פורטר כי אין בכוונתה להתמודד מחדש בבחירות 2018, הכריז פפס על מועמדותו לבית הנבחרים מטעם מחוז הקונגרס הראשון של ניו המפשייר.

ב-12 בספטמבר 2018 הביס פאפאס בבחירות המקדימות שנערכו במפלגה הדמוקרטית עשרה מועמדים נוספים, בהם עוזרו לשעבר של מזכיר ההגנה של ארצות הברית לענייני ציבור מאורה סאליבן ולוי סנדרס, בנו של ברני סנדרס. בבחירות הכלליות גבר על מועמד המפלגה הרפובליקנית אדי אדוארדס, לשעבר חבר באגודת ניו המפשייר לאכיפת משקאות אלכוהוליים ומפקד משטרת המדינה לשעבר.

ב-3 באפריל 2025 הודיע פאפאס על התמודדותו אל הסנאט של ארצות הברית למושבה של הסנאטורית הפורשת ג'ין שאהין.

### חיים אישיים
פאפאס רווק ומעולם לא נישא, והוא הומוסקסואל מוצהר.

## קישורים חיצוניים

* 

* 

## הערות שוליים

קטגוריה:אמריקאים ילידי ניו המפשייר
קטגוריה:מנצ'סטר (ניו המפשייר): אישים
קטגוריה:אמריקאים ממוצא יווני
קטגוריה:בוגרי בית הספר לממשל באוניברסיטת הרווארד
קטגוריה:חברי בית הנבחרים של ארצות הברית מניו המפשייר
קטגוריה:פוליטיקאים להט"בים אמריקאים
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:חברי האספה הכללית של ניו המפשייר
קטגוריה:פוליטיקאים הומוסקסואלים
קטגוריה:אמריקאים שהופיעו ברשימת טיים 100 נקסט
קטגוריה:אמריקאים שנולדו ב-1980
רוואנה

**רוואנה** הוא מלך-שד (אסורה) במיתולוגיה ההינדואית והנבל הראשי באפוס ראמאיאנה. רוואנה מתואר כבעל עשרה ראשים (שאחד הוא כרת) ועור כחול.

רוואנה מוצג כמאמין של שיווה ומכשף רב עוצמה ומופיע במיתוס של אחותו סופרינקי.

במיתוס סופרינקי מתחתנת עם האויב של רוואנה. לאחר שרוואנה מגלה זאת הוא הולך להעניש את אחותו אך אשתו מונעת זאת. לאחר שנים רבות רוואנה מגלה כי אחותו התחתנה בסתר אם אויבו. הוא יורד לשאול ומצליח להרוג אותו .

רוואנה הוא גם מלך לנקה (ממלכה עשויה זהב).

## קישורים חיצוניים

* 
* 

קטגוריה:מיתולוגיה הינדואית
יחסי גואטמלה–מונטנגרו

**יחסי גואטמלה–מונטנגרו** הם היחסים הדיפלומטיים הרשמיים שבין **[[גואטמלה|רפובליקת גואטמלה]]** לבין **[[מונטנגרו|רפובליקת מונטנגרו]]**.

## היסטוריה
גואטמלה הכירה לראשונה בעצמאותה של מונטנגרו ב-27 בספטמבר 2006, היחסים הדיפלומטיים הרשמיים שבין שתי המדינות כוננו באותו היום בדיוק. מונטנגרו מינתה מטעמה קונסול כבוד בגואטמלה.

הסחר בין שתי המדינות הוא זניח ועומד על מאות אלפי אירו בלבד, הוא מורכב בעיקר מייבוא ולא מייצוא.

## נציגויות דיפלומטיות
* גואטמלה אינה מיוצגת במונטנגרו, הן בדרג השגרירות והן בדרג הקונסולרי.
* מונטנגרו אינה מיוצגת בגואטמלה בדרג השגרירות. מונטנגרו מיוצגת בגואטמלה בדרג הקונסולרי באמצעות קונסוליה רשמית שהיא מחזיקה בגואטמלה סיטי, בירת המדינה.

## קישורים חיצוניים
* Guatemala, אתר משרד החוץ של מונטנגרו

## הערות שוליים

קטגוריה:ערכים ללא קטגוריות פיזיות - יחסי חוץ
פיאג'ו בוס

ממוזער|310px|"פיאג'ו בוס"
**פיאג'ו בוס** (באיטלקית: **Piaggio Boss**) הוא טוסטוס מתוצרת יצרנית הרכב הדו-גלגלי **[[פיאג'ו]]**,  אשר יוצר באיטליה בין השנים 1996–1989.

## ממאפייני "פיאג'ו בוס"
* שלדה - קורת יחיד פתוחה במתכת לוחית ולחוצה.
* מנוע - 1 צילינדרים, מנוע שתי פעימות.
* מנוע קירור אוויר.
* תמסורת אוטומטית מסוג Variomatic .
* הצתה אלקטרונית.
* הנעה באמצעות דוושה או "Kick starter".
* כיבוי מידי של המנוע באמצעות כפתור הפועל על הצתה. 
* מצמד - מסוג צנטריפוגה (הפרדת המנוע מהאביזר שהוא מניע).
* מערכת חשמל - 6 וואט כולל מתאם מתח חשמלי.
* דלק: תערובת בנזין-שמן 2%.
* מאייד מתוצרת "Dell'Orto"  מסוג "Dell'Orto SHA 12/12".
* מהירות שיא - 45 קמ"ש.
* קיבולת מכל דלק - 3.3 ליטר.
* קיבולת מכל שמן - 60 סמ"ק מסוג "SAE 80W-90".
* מד מהירות מכני עם זיהוי על הגלגל הקדמי באמצעות כבל.
* גלגלי סגסוגת קליל עם 4 חיבורים יצוקים, בגודל 16 אינץ'.
* הצגת בלוקי הבקרה בכידון להפעלת האור, בנוסף לכפתור הכיבוי.
* מחזיק קסדה אחורי (בין האוכף לידית).

## ראו גם
* טוסטוס
* פיאג'ו גרילו
* פיאג'ו בראבו 
* פיאצ'ו בוקסר

## קישורים חיצוניים

* 

## הערות שוליים

קטגוריה:כלי רכב שהושקו ב-1988
קטגוריה:כלי רכב איטלקיים
קטגוריה:כלי רכב דו-גלגליים
קטגוריה:פיאג'ו
קטגוריה:טוסטוסים
יחסי כווית–מונטנגרו

**יחסי כווית–מונטנגרו** הם היחסים הדיפלומטיים הרשמיים שבין **[[כווית|מדינת כווית]]** לבין **[[מונטנגרו|רפובליקת מונטנגרו]]**.

## היסטוריה
כווית הכירה לראשונה בעצמאותה של מונטנגרו ב-27 ביולי 2010. היה זה אותו היום בו נחתם מזכר ההבנות בין שתי המדינות המכריז על כינון יחסים דיפלומטיים רשמיים. השגריר הכוויתי הראשון של כווית למונטנגרו הואמן על מונטנגרו ב-15 בפברואר 2013. מונטנגרו מייבאת מכווית סחר בקנה מידה זניח והייצוא זניח עוד יותר.

בספטמבר 2012 בשולי העצרת הכללית של ארגון האומות המאוחדות נפגשו שר החוץ המונטנגרי ושר החוץ הכוויתי.

## נציגויות דיפלומטיות
* מונטנגרו אינה מיוצגת בכווית, הן בדרג השגרירות והן בדרג הקונסולרי.
* כווית אינה מיוצגת במונטנגרו, הן בדרג השגרירות והן בדרג הקונסולרי. כווית האמינה את שגרירותה שבבלגרד, בירת סרביה הסמוכה, על מונטנגרו.

## קישורים חיצוניים
* Kuwait, אתר משרד החוץ של מונטנגרו

## הערות שוליים

קטגוריה:ערכים ללא קטגוריות פיזיות - יחסי חוץ
הרמן ואן דר מיין

**הרמן ואן דר מיין** (בהולנדית: **Herman van der Mijn**; 27 בפברואר 1684, אמסטרדם – נובמבר 1741, לונדון), היה צייר מהמאה ה-18. הוא נולד בהולנד ופעל בלונדון.

## ביוגרפיה
הרמן ואן דר מיין היה אח של הציירת אגתה ואן דר מיין.

בשנת 1712 הוא התקבל כחבר בגילדת לוקאס הקדוש ובשנת 1713 התמנה לצייר החצר אצל יוהאן וילהלם, הנסיך הבוחר מפפאלץ. בהיותו בחצר הוא צייר בעיקר פרחים. בשנת 1717 הוא חזר להולנד. תוך זמן קצר הוא עבר לפריז ומשם לבריסל. בשנת 1725 הרמן ואן דר מיין הגיע ללונדון והתיישב שם ביחד עם אחותו. הוא היה צייר דיוקנות פופולרי. בשנת 1737 הוא חזר לתקופה קצרה להולנד ועבד אצל וילם הרביעי, נסיך אורנז'. לאחר מכך הרמן ואן דר מיין חזר ללונדון בו נפטר בשנת 1741.

היו לו שישה ילדים וכולם היו ציירים.
ימין|200px|ממוזער| ונוס יופיטר ואמור

## קישורים חיצוניים

* קורות חיים

קטגוריה:ציירים הולנדים
קטגוריה:ציירים בריטים
קטגוריה:הולנדים שנולדו במאה ה-17
קטגוריה:ילידי 1684
קטגוריה:נפטרים ב-1741
אולימפיאדת השחמט לעיוורים

ממוזער|לוח שחמט המותאם לעיוורים
**אולימפיאדת השחמט לעיוורים** (באנגלית: **Blind Chess Olympiad**) היא תחרות שחמט לעיוורים ולקויי ראייה, שמתחרות בה נבחרות שחמט לאומיות. התחרות נערכת מדי ארבע שנים ובחסות ארגון ה-IBCA . אולימפיאדת השחמט לעיוורים היא אירוע הספורט הגדול ביותר בשחמט הבינלאומי עבור לקויי ראייה.

## היסטוריה

תחרות השחמט הראשונה לשחמטאים עיוורים התקיימה בשנת 1958 בעיר  בגרמניה, המנצח היה ריינלד בונהם  אשר בהמשך ייסד ה-ה-IBCA.

האולימפיאדה הרשמית הראשונה התקיימה בשנת 1961 בעיר , גרמניה. שמונה קבוצות התחרו ב-122 משחקים בטורניר מסוג ראונד-רובין  כשנבחרת יוגוסלביה זכתה. באולימפיאדה השלישית, בשנת 1968, שנערכה בויימות', אנגליה, התחרו 20 קבוצות. רוסיה זכתה בתחרות כשיוגוסלביה סיימה כסגניתה.

באולימפיאדה ה-13 שנערכה בשנת 2008 בהרקליון, יוון, התחרו 34 נבחרות והפכו את אולימפיאדת השחמט לעיוורים לאותה שנה לאירוע הספורט הגדול ביותר בתחום השחמט הבינלאומי לעיוורים עד היום.

## תוצאות

## קישורים חיצוניים
* 

*
קטגוריה:תחרויות ספורט נכים
קטגוריה:שחמט לעיוורים ולקויי ראייה